Dream, After Dream

Dream, After Dream er eit filmmusikkalbum av det amerikanske rockebandet Journey for den japanske fantasifilmen Yume, Yume No Ato regissert av motedesigneren Kenzo Takada. Albumet kom ut i desember 1980 på Columbia Records og var det sjuande albumet deira. Filmusikken overskugga sjølve filmen og var eit kraftig steg til sides frå arenarocken bandet hadde spelt på dei tre førre albuma sine. Her gjekk dei attende til dei progressive rockerøtene sine og baserte seg på kompleks, musikalsk dugleik og instrumentalar. 

Dream, After Dream har tre spor med vokal av ni spor i alt, «Destiny», «Sand Castles» og «Little Girl». «Little Girl» kom seinare ut som B-side til singelen «Open Arms» og var med på samleplata Time3. Han var òg bonusspor på 2006-utgåva av Departure og 2011-utgåva av Greatest Hits 2. «Destiny» er den lengste songen bandet spelte inn. 

Det var det siste albumet med det opphavlege medlemmet Gregg Rolie.

Mottaking

AllMusic skreiv om albumet at det var «eit av dei mest oversedde albuma i katalogen til Journey. Dream, After Dream er eit fint døme på kor undervurderte Journey var som musikarar og kan tilrådast for fans av bandet.» Dave Marsh, som var ein ivrig motstandar av bandet, var enno meir entusiastisk og skildra albumet som «det beste bandet spelte inn i 1980-åra».Marsh, Dave. «Great, Forgotten Records». New Book of Rock Lists. Sidgwick & Jackson. 1994.

Innhald

Medverkande
Bandmedlemmar
Steve Perry – solovokal, produsent
Neal Schon – gitar, vokal, produsent
Gregg Rolie – klaverinstrument, piano, munnspel, vokal, produsent
Ross Valory – bassgitar, vokal, produsent
Steve Smith – trommer, perkusjon, produsent

Andre medverkande
Eiji Arai, Yasuo Hirauchi, Tadataka Nakazawa, Sumio Okada - trombone
Toshio Araki, Yoshikazu Kishi, Kenji Yoshida, Takatoki Yoshioka - trompet
Takashi Fukumori, Hachiro Ohmatsu, Kiyoshi Ohsawa, Masatsugu Shinozaki - fiolin
Hiroto Kawamura, Kazuo Okamoto - cello
Masayuki Yamashiro - horn
Strykarar og horn arrangerte og dirigerte av Matthew A. Schon

Produksjon
Kevin Elson - produsent, lydteknikar, miksing
Akira Fukada, Geoff Workman - lydteknikar

Kjelder

Denne artikkelen bygger på «Dream After Dream» frå ,  den 28. mai 2020. 
 oppgav desse kjeldene:

Kategori:Filmmusikkalbum frå 1980
Kategori:Journey-album
Kategori:Album produserte av Kevin Elson
Kategori:Columbia Records-album